22 қыркүйек тілдер күні сценарий(Тілім менің-тірлігімнің тірегі)

Тақырыбы: Тілім менің-тірлігімнің тірегі.  
Мақсаты: Жас  ұрпақты ана тілінің қадір-қасиетін түсіне білуге шақыру.

                  Ана тілін сүюге, ана тілін ардақтай білуге тәрбиелеу.  
Көрнекілігі:  қабырға газеті, ақын-жазушылардың суреттері..  
Әдісі: Мерекелік іс-шара.  
Барысы .  
Мемлекеттік  Гимн орындалады.  
Жүргізуші:  
    Балалар, қазіргі таңда ана тілін білу, үйренудің қажеттілігі жайлы орасан зор жұмыстар жүргізілуде.   
    1989 жылы,22 қыркүйекте тұңғыш рет Қазақ КСР-нің «Тілдер туралы» заңы қабылданып, онда қазақ тіліне «Мемлекеттік тіл» мәртебесі берілді. 1997 жылы 11 шілдеде Қазақстан Республикасының «Тіл туралы» Ата Заңы қабылданды. заңда қазақ тілі-мемлекеттік тіл деп нақты атап көрсетілген.   
Б. Момышұлы атамыз: «Тілін білмеген-түбін білмейді» деген. Шынында, тілін білмеген      адам өз халқының тарихын, дәстүрін, мәдениетін өз тілінде сезініп, терең бойлай алмаса, ол қасіретемес пе? Сондықтан әр адам ана тілін көзінің қарашығындай сақтауға, білуге тиіс. Болашағымызды баянды етер қаруымыз-тіліміз. Ана тілімізді құрметтей білейік.  
Армысыздар, құрметті ұстаздар мен оқушылар! Бүгінгі «Тілім менің-тірлігімнің тірегі» атты мерекелік іс-шараны ашық деп жариялаймын!  
Тілім менің-тірлігім,  
Тіл жайында толғанбайтын кім бүгін?  
Тіл жайында үгіттейді кімді-кім?  
Тілім менің, тілім менің-тірлігім!  
Әрине,  тілімзідің тағдыры үшін күресте халқымыз қам-қаперсіз болған емес.Бүгін де ана тілінің тағдырына алаңдайтын азаматтар баршылық.. Ұлылардан қалған ұлы сөздерге құлақ асайық.  
1-оқушы: «Ана тілін білмейтін адам бір қолы жоқ шолақ адам секілді».Ғ. Мұстафин.

2-оқушы: «Ана тілін ұмытқан адам өз халқөының өткенінен де, болашағынан да қол үзеді.» Ғ. Мүсірепов.  
3-оқушы: «Әрбір саналы, мәдениетті азаматқа ана тілі мен сол ана тіліндегі әдебиеттің қадірін білмеу-мәдениетсіздік». М. Әуезов.  
4-оқушы: «Анамыздың ақ сүтімен бойымызға дарыған тілімізді ұмыту-бүкіл ата-бабамызды, тарихымызды ұмыту».Б. Момышұлы.  
5-оқушы: Жарық  көрмей, жатсаң да ұзақ, сен тілім,  
Таза, терең, өткір, күшті, кең тілім.  
Тарап кеткен балаларыңды бауырына  
Ақ көңілмен тарта аларсың, сен тілім.  
Ән: «Анамның тілі»  
Жүргізуші : Тілім менің тірегім, дінім менің,  
                     Тілсіз қандай болады күнім менің.  
                     Өз халқыма жетеді өз мәнінде  
                     Өз тілімде оқылса жырым менің  
6-оқушы: Мұхтар Шаханов. «Төрт ана».  
Тағдырыңды тамырсыздық індетінен қалқала.  
Әр адамда өз анасынан басқа  
Жебеп жүрер, демеп жүрер арқада  
Болу керек  құдіретті төрт ана:  
Туған жері-түп қазығы, айбыны,  
Туған тілі-сатылмайтын байлығы,  
Туған дәстүр, салт-санасы-тірегі  
Және туған тарихы, еске алуға қаншама  
Ауыр әрі қасиетті болса да.  
Төрт анаға әнін жолдай алмаған  
Пенделердің басы қайда қалмаған?  
Төрт анасын  қорғамаған халықтың  
Ешқашан да бақ жұлдызы жанбаған.  
Жүргізуші: Қазағым тіліңменен жана берші.  
                   Әуендетіп, әніме сала берші.  
                   Мәңгі даңқың түспесін-қазақ тілі.  
                   Көкейімде жатталып қала берші.  
Ән: «Қазағым».  
    Жүргізуші:  Тіл! Тіл-құрал! әсіресе, егер ол өз ана тілін немесе туған тілің болса. әрбір ұлттың өзінің ұлттық тілі болады. Сол ұлттық тілді әрбір адам қорғай білуі қажет. Сол сияқты ұлттық тілді қорғау-біздің міндетіміз.  
7-оқушы: ана тілім-тірлігімнің тірегі,  
Тілмен ғана кірер адам реңі.  
Тілсіз қоғам-өлі мынау дүние,  
Түсініксіз тылсымменен бір еді.  
Ана тілім-әрекетім азығы,  
Бар ғаламды танушылық қазығы,  
Ой-сананың өсуінің күәсі,  
Ғасырлардың кейінгіге өз үні.   
    Жүргізуші:  Қазақ тілім-өз тілім, ана тілім,  
            Абай , Мұхтар сөйлеген дана тілім.  
            Қастерлейді ұл-қызың мәңгі сені  
            Болашағым, бақытым, дара тілім.  
Ән:  Абайдың әні: «Сегізаяқ».  
    Жүргізуші: «Тіл –ата-баба аманаты. Ғасырдан ғасырға, ұрпақтан ұрпаққа ұласқан,бабадан балаға жалғасқан ұлы мұралардың ұлысы алдымен әр ұлттың тілі ғой. Ендеше ата-баба мұрасын жалғастыру, оның мәртебесін көтеру-мына баршамыздың міндетіміз, парызымыз.  
О, адамдар, қадіріне жетіңдер!  
Ана тілің-анаң. Сыйлап өтіңдер!  
Туған тілін танымаған көрсоқыр,  
Болып өтер ертең мәңгі өкінер.  
Ән: «Ана тілін сүйеміз»  
Қорытындылау.